Document ID: 32002R1836

Uredba Komisije (ES) št. 1836/2002
z dne 15. oktobra 2002
o spremembi Uredbe (ES) št. 2138/97 o razmejitvi homogenih proizvodnih območij oljčnega olja
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (ES) št. 1513/2001 [2],
ob upoštevanju Uredbe Sveta (EGS) št. 2261/84 z dne 17. julija 1984 o določitvi splošnih pravil dodeljevanja pomoči za proizvodnjo oljčnega olja in pomoči organizacijam proizvajalcev oljčnega olja [3], kakor je bila nazadnje spremenjena z Uredbo (ES) št. 1639/98 [4], in zlasti člena 19 Uredbe,
ob upoštevanju naslednjega:
(1) Člen 18 Uredbe (EGS) št. 2261/84 določa, da je treba določiti donose oljk in oljčnega olja po homogenih proizvodnih območjih na podlagi podatkov, ki jih predložijo države članice proizvajalke.
(2) Proizvodna območja so razmejena v Prilogi k Uredbi Komisije (ES) št. 2138/97 z dne 30. oktobra 1997 o razmejitvi homogenih proizvodnih območij za proizvodnjo oljčnega olja [5], kakor je bila nazadnje spremenjena z Uredbo (ES) št. 2193/2001 [6]. Zaradi upravnih in strukturnih razlogov bi bilo treba homogena proizvodna območja v Španiji in Italiji spremeniti za tržno leto 2001/02.
(3) Ukrepi, predvideni s to uredbo, so v skladu z mnenjem Upravljalnega odbora za olja in masti -
SPREJELA NASLEDNJO UREDBO:
Člen 1
Priloga k Uredbi (ES) št. 2138/97 se spremeni:
1. V točki A se province "Bresca", "Rim", "Caserta", "Lecce", "Potenza", "Cosenza", "Reggio Calabria", "Vibo Valentia", "Siracusa" in "Sassari" nadomestijo v skladu s Prilogo k tej uredbi.
2. V točki D se pod naslovom "Comunidad autónoma: Andalucía" doda "Genalguacil" v območje 4 ("Serranía de Ronda") v provinci "Málaga".
3. V točki D se pod naslovom "Comunidad autónoma: Aragón":
- doda "Ruesca" v območje 2 v provinci "Zaragoza",
- doda "Cuervo (El)" v območje 3 in "Segura de Bańos" v območje 4 v provinci "Teruel", in
- dodata "Ibieca" in "Ortilla" v območje 5 v provinci "Huesca".
Člen 2
Ta uredba začne veljati tretji dan po objavi v Uradnem listu Evropskih skupnosti.
Uporablja se od 1. novembra 2001.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. oktobra 2002

Labels: 17
6